סין הסבה מפעל בווהאן לבית חולים עם אלפי מיטות - בעולם - TheMarker
מספר האנשים שנדבקו בווירוס הקורונה בסין עודכן ליותר מ-75 אלף ■ מקרה ראשון של הנגיף אובחן גם בישראל
מספר האנשים שנדבקו בווירוס הקורונה בסין עלה ליותר מ-75 אלף לאחר שהרשויות עדכנו, בפעם השלישית, כלפי מעלה את נתוני החולים במחלה.
הווירוס ממשיך להתפשט בעולם כאשר היום דווח כי אחת הנוסעות הישראליות שהייתה על הספינה "דיימונד פרינסס" והגיעה היום לישראל יחד עם עשרה ישראלים שהיו בספינה, נדבקה בקורונה. היא נמצאת בבידוד בבית החולים שיבא תל השומר.
Wuhan, the epicenter of the novel #coronavirus outbreak, has converted plants in a high-tech park into a a temporary hospital with 3,690 beds, the most of its kind pic.twitter.com/gXgjAQV1KK
— China Xinhua News (@XHNews) February 21, 2020
דרום קוריאה דיווחה היום כי התגלו 48 מקרים נוספים של אנשים שנדבקו בווירוס, ובכך עלה מניין הנדבקים ל-204. ביפן התגלו כמה מקרים באזורים שאינם קרובים אחד שני. ההתפשטות הגלובלית של הווירוס גורמת לירידות שערים בבורסות ברחבי העולם. רשת הטלוויזיה הממלכתית של סין מסרה כי סין מרסנת את התפשטות המגיפה, אך עדיין לא הגיעה לנקודת מפנה שמעידה על ירידה במספר החולים.
מספר המקרים של חולים חדשים במחוז חוביי עודכן מעלה, מ-411 ל-631. שינחואה, סוכנות הידיעות הממשלתית של סין, פירסמה בחשבון הטוויטר שלה סרטון של הסבת מפעל בפארק היי טק של ווהאן, בירת מחוז חוביי, לבית חולים זמני עם 3,690 מיטות.